Go bonagatša ditekanyetšo tšeo re phelago ka tšona. Beibele e kgothaletša Bakriste gore ba apare “ka go se solege le ka go hlaphogelwa ga monagano.” (1 Timotheo 2:9, 10) Go apara “ka go se solege” go bolela go phema diaparo tšeo di ka gogelago tlhokomelo go rena tša bomponeng, tšeo di tsošago dikganyogo, goba tšeo di bonatšago tša ka gare. Le gona, “go hlaphogelwa ga monagano” go re thuša go kgetha diaparo tše dibotse tšeo e sego tša bošaedi goba tšeo di feteletšego. Melao ye ya motheo e sa dutše e dumelela batho go kgetha dilo tše di fapafapanego. Ka ntle le lentšu, ponagalo ya rena e kgahlišago le e botse e ka ‘kgabiša thuto ya Mophološi wa rena’ le go ‘tagafatša Modimo.’ (Tito 2:10; 1 Petro 2:12) Ka go apara gabotse ge re eya dibokeng, re tutuetša tsela yeo ba bangwe ba lebelelago borapedi bja Jehofa ka yona. Marie: Go nolofatša bophelo go be go se thata go ya kamoo ke bego ke nagana ka gona. Re ile ra fokotša go ja ka ntle gomme ra thoma go ja ka gae. Re ile ra itšhidulla ka go itshepelela, gomme ra phela gabotse mmeleng. Mafelelong, re ile ra thoma go šoma ka nakwana gomme ra dira mešomo ya boithaopo.